РЕПУБЛИКА СРБИЈА
Општина Блаце 
Општинска управа 
Број: III-111-627/2025
Датум: 31.03.2025.године 
Б л а ц е

[bookmark: _Hlk68865326]	На основу члана 4. и члана 83. Закона о запосленима у аутономним покрајинама и јединицама локалне самоуправе („Службени гласник РС”, бр. 21/2016, 113/2017, 95/2018, 114/2021, 92/2023, 113/2017 - др. закон, 95/2018, 86/2019 - др. закон, 157/2020 - др. закон и 123/2021 - др. закон), члана 5. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“, бр. 107/2023) и члана 27к Закона о буџетском систему („Службени гласник РС“, бр.54/2009, 73/2010, 101/2010, 101/2011, 93/2012, 62/2013, 63/2013-испр., 108/2013, 142/2014, 68/2015-др.закон, 103/2015, 99/2016, 113/2017, 95/2018, 31/2019, 72/2019, 149/2020, 118/2021, 138/2022, 118/2021-др. закон, 92/2023 и 94/2024), начелник Општинске управе општине Блаце оглашава

ИНТЕРНИ КОНКУРС
ЗА ПОПУЊАВАЊЕ ИЗВРШИЛАЧКОГ РАДНОГ МЕСТА СЛУЖБЕНИКА
У ОПШТИНСКОЈ УПРАВИ ОПШТИНЕ БЛАЦЕ


I Орган у коме се радно место попуњава: 
Општинска управа општине Блаце, Карађорђева, број 4, Блаце.

II Радно место/одељење на којем се врши пријем:
Одељење за буџет, финансије, локалну пореску администрацију и јавне набавке

  Радно место која се попуња:  
„Виши порески контролор“, звање сарадник, један извршилац.

Опис послова: Пријем и обрада захтева-издавање уверења према подацима из службене евиденције одељења; пријем и обрада пријава; врши контролу репрограма пореских обвезника; пријем, обрада, контрола и унос података из пореских пријава; наплата и контрола свих изворних локалних јавних прихода који обухватају порез на имовину правних и физичких лица; пореске контроле законитости и правилности испуњавања пореске обавезе које се утврђују решењем локалне администрације; обезбеђење наплате пореске обавезе; послове редовне и принудне наплате, одлагања плаћања пореског дуга; пружање стручне помоћи пореским обвезницима при примени пореских прописа.Сноси одговорност за законитост свог рада.
Врши и друге послове по налогу начелника Општинске управе и руководиоца Одељења.
Услови: стечено образовање из области економских наука на основним академским студијама у обиму од најмање 180 ЕСПБ бодова, основним струковним студијама, односно на студијама у трајању до три године; положен државни стручни испит, три године радног искуства у струци; 
Место рада:  Блаце, Карађорђева, бр.4

III Фазе изборног поступка и учешће кандидата:
У изборном поступку се проверавају посебне функционалне компетенције и мотивација за рад на радном месту.

IV Поступак и начин провере компетенција
1. Провера посебних функционалних компетенција за радно место Виши порески контролор:
 Посебна функционална компетенција у одређеној области рада:
За посебну функционалну компетенцију „Студијско аналитички послови“ вршиће се провера следећих знања и вештина:
- методе и технике анализирања планских докумената и прописа и израде извештаја о стању у области,
- методологија припреме докумената јавних политика и формална процедура за њихово усвајање.
За посебну функционалну компетенцију „Управљање програмима и пројектима“ вршиће се провера следећих знања и вештина:
- планирање, припрема пројектног предлога и изворе финансирања,
- процес праћења спровођења пројеката на основу показатеља учинака.
Провера наведених знања и вештина вршиће се у писаном облику путем писане симулације.
Посебна функционална компетенција за одређено радно место- планска документа, прописи и акти из надлежности и организације органа (Стаут општине Блаце, Одлука о организацији 
општинске управе општине Блаце, План развоја општине, Програм локално економског развоја)- провераваће се писаном облику путем писане симулације.
Посебна функционална компетенција за одређено радно место- прописи из делокруга радног места (Закон о финансирању локалне самоуправе,Закон о заштити животне средине,Закон о процени утицаја на животну средину)- провераваће се писаном облику путем писане симулације.
Завршни разговор са кандидатом у циљу процене његове мотивације за рад у органу, могућих доприноса на раду и прихватања вредности органа – усмено.
На завршни разговор са конкурсном комисијом позивају се само кандидати које су сви чланови конкурсне комисије у свим облицима провере вредновали оценом "делимично задовољава" (2) или "задовољава" (3)."
         
V Право учешћа на интерном конкурсу:
На интерном конкурсу могу да учествују службеници запослени на неодређено време у Општинској управи општине Блаце.
Право учешћа на интерном конкурсу имају службеници у истом звању или службеници који испуњавају услове за напредовање у звање укоје је разврстано радно место које се попуњава.

VI  Пријава на интерни конкурс врши се на прописаном обрасцу пријаве :
Образац пријаве на конкурс се лично попуњава, пријава мора бити својеручно потписана и преузима се на сајту Општинске управе општине Блаце.
Приликом предаје пријаве на интерни конкурс, пријава добија шифру под којом подносилац пријаве учествује у даљем изборном поступку. Шифра пријаве уноси се у образац пријаве након што Конкурсна комисија састави списак кандидата међу којима се спроводи изборни поступак. 
Подносилац пријаве се обавештава о додељеној шифри у року од три дана од дана пријема пријаве, достављањем наведеног податка на начин који је у пријави назначио за доставу обавештења. 

VII  Рок за подношење пријава на конкурс и садржина пријаве
Рок за подношење пријава је 8 дана. Рок почиње да тече наредног дана од када је интерни конкурс оглашен на сајту и огласној табли Општинске управе општине Блаце, од 01.04.2025.године и истиче 08.04.2025.године.
VIII Адреса на коју се подносе пријаве
Општинска управа општине Блаце,
Карађорђева, бр.4
18420 Блаце
са назнаком: За интерни конкурс за пријем у радни однос: 
·  Послови „Виши порески контролор“;

[bookmark: _Hlk153985407] Докази који се достављају током изборног поступка-који су успешно прошли фазе изборног поступка пре интервјуа са Конкурсном комисијом
1) Оригинал или оверену фотокопију дипломе којом се потврђује стручна спрема;
2) Оригинал или оверену фотокопију доказа о радном искуству у струци (потврде, решења или други акти којима се доказује на којим пословима, са којом стручном спремом и у ком временском периоду је стечено радно искуство);
3) Оригинал или оверена фотокопија решења о распоређивању или решења да је службеник нераспоређен.
[bookmark: _Hlk153987006]Сви докази се прилажу у оригиналу или у фотокопији која је оверена код јавног бележника (у изузетним случајевима, у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).
Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.
Фотокопије докумената које нису оверене од стране надлежног органа неће се разматрати.
Напомена: Орган, по службеној дужности, на основу члана 103. Закона о општем управном поступку („Службени гласник РС”,бр.18/16 и 95/18-аутентично тумачење), за кандидате прибавља:
1) доказ о положеном државном стручном испиту за рад у државним органима.
Потребно је да учесник конкурса у обрасцу пријаве, у делу Изјава*, заокружи на који начин жели да се овај податак прибави из службене евиденције.

IX Место, дан и време провере компетенција кандидата у изборном поступку
Са кандидатима чије су пријаве благовремене, допуштене, разумљиве, потпуне и који испуњавају услове предвиђене огласом о интерном конкурсу, на основу података наведених у обрасцу пријаве на конкурс, изборни поступак ће се спровести, почев од 09.04.2025. године са почетком у 8,00 часова у Блацу, Карађорђева, бр.4 о чему ће кандидати бити обавештени  телефонским путем, електронском поштом и поштом на бројеве односно адресе које су навели у пријави.
Интерни конкурс спроводи Конкурсна комисија именована од стране начелника Општинске управе општине Блаце.

X Лице које је задужено за обавештења о конкурсу 
Бранимир Димитријевић, број телефона: 027/371-079 сваког радног дана од 7 до 15.00 часова.  

XI Објављивање огласа
Овај оглас објављује се на званичној интернет презентацији општине Блаце и огласној табли Општинске управе општине Блаце.
Сви изрази, појмови, именице, придеви и глаголи у овом огласу који су употребљени у мушком роду, односе се без дискриминације и на особе женског пола.
                                    

ОПШТИНСКА УПРАВА ОПШТИНЕ БЛАЦЕ

НАЧЕЛНИК

